Carl Hårleman

Carl Hårleman (27. elokuuta 1700 Tukholma – 9. helmikuuta 1753) oli ruotsalainen arkkitehti ja vapaaherra. 

Hårleman aloitti arkkitehtuurin parissa työskentelyn Göran Josuæ Adelcrantzin alaisuudessa. Saatuaan valtion apurahan, hän lähti vuonna 1721 hakemaan oppia ulkomailta. Hän opiskeli Pariisissa neljän vuoden ajan Ranskan kuninkaallisessa arkkitehtuuriakatemiassa sekä Ranskan taideakatemiassa. Myöhemmin hän siirtyi Italiaan, ja Venetsiassa oltuaan hänet kutsuttiin takaisin Ruotsiin. Arkkitehti Nicodemus Tessin nuoremman kuoltua vuonna 1728 Hårlemanille nimitettiin hovi-intendentiksi. Vuonna 1741 hänet ylennettiin yli-intendentiksi, ja vapaaherran arvo hänelle myönnettiin vuonna 1747. 

Hårlemanin kädenjälki on nähtävissä muun muassa Tukholman kuninkaallisen linnan sisätiloissa. Hän oli myös vastuussa Uppsalan tuomiokirkon restaurointitöistä. Hänen töihinsä lukeutuu myös Tukholman vanha observatorio, Övedsklosterin linna, Kristinebergin linna sekä Fredrikshovin linna.

Lähteet
Runeberg.org - Svenskt biografiskt handlexikon (SBH), 2nd edition, Bonniers Boktryckeri, 1906

Ruotsalaiset arkkitehdit
Ruotsalaiset aateliset
Vuonna 1700 syntyneet
Vuonna 1753 kuolleet